Zastava Estonske Sovjetske Socijalističke Republike
<s>Zastava Estonske Sovjetske Socijalističke Republike bila je službena zastava Estonske SSR od njezina osnivanja i pristupanja Sovjetskom Savezu 1940. godine pa do obnove suvereniteta Republike Estonije 1990. godine.</s><s>Osim tipičnih komunističkih simbola (srp i čekić, zvijezda, crvena boja), zastava je od 1953. godine imala i liniju koja je simbolizirala morske valove.</s>

<s>Nakon sovjetske invazije u lipnju 1940. godine, Estonija je okupirana, a ubrzo i pripojena Sovjetskom Savezu pod nazivom Estonska Sovjetska Socijalistička Republika.</s><s>Od 31. listopada 1940. godine, službena zastava Estonske SSR bila je sovjetska zastava s latiničnim tekstom "ENSV" iznad srpa i čekića, umjesto tradicionalne zvijezde.</s><s>Nova zastava formalno je usvojena 6. veljače 1953. godine te je također koristila sovjetsku zastavu kao podlogu, s tim da je ispod srpa i čekića dodana bijelo-plava linija koja simbolizira morske valove; sličan dizajn imala je i zastava Latvijske SSR.</s><s>Dizajner ove zastave bio je Paul Luhtein.</s>

<s>Za vrijeme Estonske SSR, estonska dijaspora i diplomacija, kao i Estonska vlada u egzilu, i dalje su koristile estonsku trobojnicu kao jedinu međunarodno priznatu zastavu Estonije; istovremeno, korištenje te zastave bilo je zabranjeno i kažnjivo na području Sovjetskog Saveza.</s>

<s>Estonske su vlasti 20. listopada 1988. godine ponovo dozvolile korištenje estonske trobojnice na području Estonske SSR.</s><s>Dana 23. veljače 1989. godine, sovjetska zastava službeno je skinuta s Pikk Hermanna na dvorcu Toompei.</s><s>Sljedećeg jutra, 24. veljače, zastava je zamijenjena estonskom trobojnicom u čast 70. obljetnice Deklaracije o nezavisnosti Estonije.</s>

<s>Stupanjem na snagu Zakona o državnim simbolima Estonije 8. svibnja 1990. godine, godinu dana prije potpune obnove estonskog suvereniteta 1991. godine, korištenje zastave i grba Estonske SSR službeno je stavljeno van snage.</s>

<s>Vidi i  
 Zastava Estonije
 Zastava Sovjetskog Saveza
 Grb Estonske SSR
 Estonska SSR</s>

<s>Reference</s>

<s>Estonska SSR
Nacionalni simboli Estonije
Estonska Sovjetska Socijalistička Republika</s>

